PATVIRTINTA

 Linkuvos kultūros centro direktoriaus

 2019 m. sausio 18 d. įsakymu Nr. V-13

**RESPUBLIKINIO VOKALINIŲ ANSAMBLIŲ FESTIVALIO - KONKURSO**

**„KUR AUKŠTAS KLEVAS 2019“**

**NUOSTATAI**

**BENDROJI DALIS**

 Respublikinis vokalinių ansamblių festivalis-konkursas „Kur aukštas klevas“ rengiamas 18 kartą. Šiuo festivaliu-konkursu siekiama aktyvinti vokalinio žanro ir dainininkų mėgėjų veiklą, ugdyti vokalinių ansamblių meistriškumą, paskatinti geriausius kolektyvus ir atlikėjus.

**DALYVIAI**

 Festivalyje-konkurse kviečiami dalyvauti mažieji ansambliai (duetai, tercetai, kvartetai) ir didieji 5-12 dalyvių ansambliai (lygių balsų, mišrūs)

 Dalyviai skirstomi į tris grupes:

 Mažieji ansambliai;

 Didieji ansambliai; (Kaimų ir miestelių kategorija)
 Didieji ansambliai. (Rajonų centrų ir miestų kategorija)

**REPERTUARAS**

 Festivalio-konkurso dalyviai atlieka tris laisvai pasirinktus kūrinius. Vienas iš jų – apie Lietuvą, Tėvynę, gimtinę. Kūriniai gali būti atliekami a capella ar su akompanimentu (akompanuoti gali įvairūs instrumentai ar jų grupės). Vokalas įgarsinamas nebus.

**LAIKAS IR VIETA**

Festivalis-konkursas „Kur aukštas klevas 2019“ įvyks **2019 m. balandžio 27 d. 12 val**. Linkuvos kultūros centre, adresu Varpo g. 16, Linkuva, Pakruojo rajonas.

**ORGANIZAVIMAS**

 Festivalį-konkursą „Kur aukštas klevas“ rengia Pakruojo rajono savivaldybės administracijos Kultūros, paveldosaugos ir viešųjų ryšių skyrius ir Linkuvos kultūros centras.

Užpildytas anketas reikia atsiųsti **iki 2019 m. balandžio 15 d.** el.paštu: linkuvoskc@gmail.com.

Visais rūpimais klausimais dėl festivalio-konkurso organizavimo galite skambinti festivalio-konkurso koordinatoriui – Linkuvos kultūros centro direktoriui Methardui Zubui Tel. 8-673-60900, 8-614-25706.

**VERTINIMAI IR APDOVANOJIMAI**

 Festivalio-konkurso „Kur aukštas klevas 2019“ dalyvius vertins komisija, į kurią kviečiami žinomi Lietuvos chorvedžiai, vokalo specialistai. Dalyviai bus vertinami pagal kūrinio savitumą, atlikimo meninį lygį, sceninę kultūrą.

 Kiekvienoje grupėje 3 geriausiai pasirodę kolektyvai bus apdovanoti diplomais ir rėmėjų prizais.

 Išrinktas absoliučiai geriausias Festivalio-konkurso kolektyvas bus skelbiamas konkurso nugalėtoju. Kolektyvas, geriausiai atlikęs dainą apie Lietuvą, Tėvynę, bus apdovanojamas specialiu prizu.